**PASF** projekcia PELLE, 979 01 Rimavská Sobota

Tóth Árpád, K. Mikszátha 294/51, 979 01 Rimavská Sobota

SÚHRNNÁ - SPRIEVODNÁ TECHNICKÁ SPRÁVA

TECHNICKÁ SPRÁVA

Názov stavby : PRÍSTAVBA 2 ks VÝŤAHOVÝCH ŠÁCHT - ZMENA DOKONČENEJ STAVBY - PRÍSTAVBA

Investor : DOM DôCHODCOV A DSS, Kirejevská 23 Rimavská Sobota

Miesto stavby : ul.Kirejevská Rimavská Sobota

Katastrálne územie : Rimavská Sobota

Číslo parcely : 252/2

Stupeň : projektová dokumentácia pre stavebné povolenie

Okres : Rimavská Sobota

Kraj : Banská Bystrica

**01. Identifikačné údaje stavby a investora :**

1.1. Identifikačné údaje stavby :

Názov stavby : PRÍSTAVBA 2 ks VÝŤAHOVÝCH ŠÁCHT - ZMENA DOKONČENEJ STAVBY - PRÍSTAVBA

Charakter stavby : prístavba - dodávka a montáž 2 ks výťahov

Miesto stavby : ul. Kirejevská Rimavská Sobota

Katastrálne územie : Rimavská Sobota

Číslo parcely : 252/2

1.2. Identifikačné údaje investora :

Investor : Dom dôchodcov a DSS

Adresa : Kirejevská 23 Rimavská Sobota

**2. Výmera a základné údaje stavby :**

Zastavaná plocha výťahu č. 1 : 8,84 m2

Zastavaná plocha výťahu č. 2 : 7,80 m2

**3. Základné údaje charakterizujúce stavbu a jej budúce využitie :**

3.1. Prehľad východiskových podkladov :

Projektová dokumentácia je riešená na úrovni pre stavebné povolenie. Vychádza z podkladov z mapy katastra nehnuteľnosti, z obhliadky stavby, zamerania skutočného stavu, Zákona č. 50/76 Zb. o územnom plánovaní a stavebnom poriadku.

Ďalšie podklady pre spracovanie projektu :

- investičný zámer investora

- požiadavky investora

- snímka z pozemkovej mapy v mierke 1:500

- zameranie a obhliadka skutočného stavu objektu

3.2. Stručná charakteristika územia a spôsob doterajšieho využitia:

Stavebný pozemok sa nachádza v intraviláne mesta Rimavská Sobota ul. Kirejevská na pozemku číslo : 252/2 v katastrálnom území Rimavská Sobota - Tomašová. Stavebný pozemok je vedený na katastrálnom úrade ako zastavané plochy a nádvoria, kde momentálne stoja budovy domova dôchodca, ktorá je v prevádzke. Okolitú zástavbu tvoria obytné domy, bytové domy a záhrady.

Pri riešenej stavbe ( stavebnom pozemku ) sa nachádzajú nasledovné inžinierske siete :

- vzdušné elektrické NN vedenie

- miestny mestský vodovod

- miestna mestská kanalizácia

- STL plynovod

- telekomunikačné vedenie vzdušné

Stavba - je napojený na nasledovné inžinierske siete :

- na sieť SSE-NN meraný elektrický prívod podzemný -JESTVUJÚCA PRÍPOJKA cez jestvujúcu prevádzku

- na verejný vodovod plastovou vodovodnou prípojkou cez jestvujúcu vodomernú šachtu - JESTVUJÚCA PRÍPOJKA

- na verejnú kanalizáciu cez čistiacu šachtu plastovou kanalizačnou prípojkou -JESTVUJÚCA PRÍPOJKA.

Projektová dokumentácia nerieši nové prípojky na inžinierske siete nakoľko jestvujúce vyhovujú aj pre novú prevádzku.

3.3. Zriadenie staveniska :

Priestor staveniska je oplotený, uvoľnený a nič mu nebráni v začatí výstavby. Ako objekt dočasného využitia pri výstavbe odporúčame použiť skladové bunky resp. časť jestvujúcej budovy. Počas výstavby je potrebné dbať na okolo idúcich, bývajúcich v domove dôchodcov.

3.4. Členenie stavby :

Stavba je členená na výťah č. 1 a č. 2.

**4. Základné údaje charakterizujúce stavbu :**

V  rámci tejto  akcie riešime **prístavbu  lôžkových výťahov k objektu domova dôchodcov v Rimavskej Sobote.**Stavenisko sa nachádza v katastrálnom území**Rimavská  Sobota,**na *parcele číslo****252/2****.* V rámci tejto akcie umiestnime **lôžkové výťahy**vedľa únikovej cesty a priestorov bez požiarneho zaťaženia. **Výťah „A“**  vyúsťuje na voľné priestranstvo a **výťah „B“** slúži na prepojenie jednotlivých podlaží v ubytovacom objekte (*na parcele č. 250*) **pre osoby s obmedzenou schopnosťou pohybu.** Okrem stavebného riešenia je potrebne aj napojenie na elektrinu z hlavného rozvádzača s osobitnou prípojkou, aby výpadok elektriny v budove **neovplyvnil funkčnosť a prevádzku výťahu.**  Vyústenie výťahovej kabínky je do komunikačného priestoru (bez požiarneho rizika) s možnosťou pohybu aj s lehátkou – (vytočenia na chodbe).   Po stavebnej stránke je objekt je z murovanej konštrukcie z tehál Britterm a nad výťahovou šachtou je montovaný strop zo systému Premac. Strecha je pultová s nosnou drevenou konštrukciou a plechovou krytinou.  Na streche je potrebné umiestniť aj **bleskozvod** s prepojením na stávajúci bleskozvod (a plechovú časť  krytiny strechy).  Na inštalované technické zariadenie treba previesť vstupné (a pravidelné) odborné prehliadky podľa platných predpisov (vyhláška číslo  **508/2009 Z.z  Ministerstva práce, soc.  vecí a rodiny SR**zo dňa 9.júla 2009**- na zaistenie  bezpečnosti  a ochrana  zdravia pri** **práci s technickými zariadeniami).**

**5. Ekonomické hodnotenie a vymedzenie cieľového stavu :**

5.1. Predpokladaný náklad stavby

do 50.000 eur s DPH

5. 2. Časový harmonogram výstavby

Stavba bude realizovaná dodávateľsky a bude realizovaná ako celok.

Termín začatia výstavby : po vydaní stavebného povolenia

Lehota ukončenia výstavby : 3 mesiace

**6. Plán organizácie výstavby :**

Výstavba bude realizovaná dodávateľsky. Na základe tohto konštatovania bude organizácia výstavby plne v kompetencii dodávateľa stavby. Na eliminovanie nedostatkov v riadení výstavby odporúčam pravidelné konzultácie s projektantom stavby a kontrolu kvality prevádzaných prác poverenou odborne spôsobilou osobou - stavebný dozor.

Zariadenie staveniska sa vyhotoví na pozemku investora. Časový postup výstavby ako aj väzby na súvisiace investície, požiadavky dotknutých strán, požiadavky ohľadom životného prostredia sa zohľadnia v podrobnom pláne organizácie výstavby, ktorý si zabezpečí zhotoviteľ stavby.

Pri realizácii stavebných prác je nutné rešpektovať ochranné pásma predpokladaného kontaktu s podzemným vedením inžinierskych sieti. Takisto je nutné pri pojazde stavebných mechanizmov dbať na ochranu životného prostredia.

**7. Vplyv na životné prostredie - ochrana životného prostredia :**

Stavba je navrhnutá tak, aby počas svojej prevádzky nemala negatívny vplyv na životné prostredie. Počas realizácie a užívania stavby vzniknú určité druhy odpadov, ktoré je potrebné zaradiť do katalógu odpadov a zabezpečiť ich likvidáciu oprávnenou osobou.

Kategorizácia odpadov je vykonaná podľa Vyhlášky č. 365/2015 Z. z. vydanej MŽP SR, ktorou sa ustanovuje katalóg odpadov, v znení neskorších predpisov.

7.1. Odpad vznikajúce počas výstavby :

číslo druhu názov - druh odpadu kategória odpadu mater. bilancia odstránenie

15 01 10 obaly obsahujúce zvyšky N 0,010 t na skládku

nebezpečných látok alebo

kontaminované nebezp. látkami

17 01 07 zmesi betónu, tehál, obkladov O 0,05 t na skládku

dlaždíc a keramiky iné ako

uvedené v 17 01 06

17 02 01 drevo O 0,20 t druhotné využ.

17 02 02 sklo O 0,01 t separ. zber

17 02 03 plasty O 0,005 t separ. zber

17 04 05 železo, oceľ O 0,050 t zber

17 01 03 obklady, dlažby a keramika O 0,01 t na skládku

20 01 07 papier a lepenka O 0,03 t zber

7.2. Nakladanie z odpadmi počas výstavby :

Drevo bude použité ako palivové drevo č. 17 02 01

Hore uvedené ostatné odpady a stavebnú suť vznikajúcu počas výstavby je potrebné po prejednaní s miestnym podnikom zabezpečujúcim likvidáciu odpadov odviesť na nimi určenú skládku, kde dôjde k ich likvidácii podľa platných smerníc a predpisov. O likvidáciu odpadu je nutné v prípade požiadavky predložiť doklad o poskytnutí tejto služby.

S nebezpečnými odpadmi vznikajúcimi počas výstavby môže manipulovať iba na to oprávnená organizácia resp. osoba. Nebezpečné odpady likvidovať podľa platných smerníc.

Počas prevádzkovania prevádzkovej budovy vznikne zmesový komunálny odpad č. 20 03 01, ktorý bude uskladnený v smetných kontajneroch. Odvoz a likvidáciu zabezpečí prevádzkovateľ objektu s organizáciou zabezpečujúcou likvidáciu odpadov podľa smerníc a predpisov.

**8. Požiarnotechnické riešenie stavby :**

Požiarnotechnické riešenie stavby je súčasťou tohto PD.

**9. Vykurovanie :**

Objekt nebude vykurovaný.

**10. Osvetlenie a vetranie :**

Rieši osobitná technická dokumentácia výťahového zzariadenia.

**TECHNICKÁ SPRÁVA**

**1. Stavebnotechnické riešenie stavby pre výťah č.1 a č.2 :**

1.1. Základy :

Základy sú navrhnuté ako základové ako základové pásy z betónu tr. C16/20 a z tvárnic KAISER s výstužou ( podľa statického riešenia )a betónovou výplňou tr. C16/20.

1.2. Zvislé a vodorovné nosné konštrukcie :

Nové zvislé konštrukcie obvodové múry sú riešené z keramických tehál BRITTERM na lepiacu maltu podľa výrobcu.

Vence ( viď. rezy ) sú navrhnuté ako monolitické železobetónové z betónu tr. C25/30. ( s výstužou podľa statického posudku )

Preklady v jestv. múroch sú navrhnuté ako monolitické železobetónové z oceľových I120 nosníkov - 3 ks v preklade v novom murive to isté resp. navrhujem keramický preklad ATLAS. ( uloženie podľa výrobcu ).

Strop nad výťahovou šachtou je navrhnutý zo systému PREMACO ( viď. pôdorys stropu a výpis materiálov ).

1.3. Strešná konštrukcia :

Konštrukcia je navrhnutá ako plochá zo spádom 5,5o a je z drevenej konštrukcie ( viď. rozpis materiálu ). Strešná konštrukcia bude uložená na obvodový múr - veniec výťahovej šachty.

2. Nenosné konštrukcie :

2.1. Zvislé a vodorovné konštrukcie :

PD nerieši.

2.2. Úprava povrchov :

Omietka v exteriéri a v interiéri je navrhnutá zo systému BAUMIT.

2.3. Výplne otvorov :

Dvere na výťahovej šachte určí technická dokumentácia výťahov.

2.4. Krytina :

Na prístreškoch bude plechová resp. určí investor. ( napr. RANILLA )

2.5. Komín :

PD nerieši.

2.6. Izolácie :

Izolácia proti zemnej vlhkosti je navrhnutá hydroizolácia natavená za horúca napr. HYDROBIT. Tepelná izolácia na vencoch z vonkajšej strany je navrhnutá na báze polystyrénu v hr. 5cm.

2.7. Klampiarske konštrukcie :

Klampiarske konštrukcie sú z pozinkovaného plechu ( prípadne poplastované ) v predpísaných tvaroch v zmysle STN 73 36 10.

2.8. Podlahy :

PD nerieši.

3. Záver :

Ostatné nejasnosti zú zrejmé z výkresovej časti projektovej dokumentácie. Všetky zmeny od projektovej dokumentácie je potrebné prekonzultovať projektantom, investorom a stavebným dozorom.

v Rimavskej Sobote 07/2018 vypracoval : Tóth Á.